Runebergprisen
Runebergprisen, fi. Runeberg-palkinto, sv. Runebergspriset, finsk litteraturpris, som siden 1986 uddeles af Borgå by og støttes finansielt af Borgå sammen med dagbladet Uusimaa og foreningene Suomen Kirjailijaliitto, Suomen arvostelijain liitto og Finlands svenska författareförening.
Prisen tildeles en finsk statsborger eller anden person, som er fastboende i Finland, i erkendelse af fortjenester inden for skønlitteraturen, specielt i genrerne romaner, noveller og digte; men kan efter juryens skøn også gå til andre litteraturområder.
Prisen er oprindeligt indstiftet for at støtte førsterangslitteratur og bidrage med impulser til den litterære debat samt for at live op i fejringen af den årlige Runebergdag.
Juryen, der består af tre fagfolk, læser i årets løb ca. 250 værker og udvælger derefter fem til otte kandidatværker, som offentliggøres i december i Runeberghjemmet i Borgå. Den endelige jury, ligeledes på tre fagfolk, udser siden den egentlige vinder. Prisen uddeles i Borgå på Johan Ludvig Runebergs fødselsdag, den 5. februar, og er på 10.000 euro (2015).